เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกที่ประชุมเข้าห้อง

เลขานุการสภา

ประชุม โดยนายก่อลา บือราเฮง ทำหน้าที่ประธานในที่ประชุม และประธานกล่าวได้กล่าวเปิดประชุมสภาสมัยวิสามัญสมัยที่ 1 ครั้งที่ 1 ประจำปี 2562 โดยมีระเบียบวาระการประชุม ดังนี้

**ระเบียบวาระที่ 1 เรื่องที่ประธานจะแจ้งต่อประชุม**

ก่อลา บือราเฮง

ประธานสภาฯ

ประธานสภาฝากการเดินทางของสมาชิกสภาและบุคลากร อบต.ทุกคนให้เพิ่มความระมัดระวังในการเดินทางไปทำงานและเดินทางกลับ ให้เปลี่ยนเวลาและเส้นทางในการเดินทางไปทำงานและเดินทางกลับ เนื่องจากปัจจุบันมีการก่อเหตุความรุนแรงเพิ่มมากขึ้นเจ้าหน้าที่ของรัฐสูญเสียหลายคน ขอให้ทุกท่านเพิ่มความระมัดระวังด้วย

มติที่ประชุม รับทราบ

**ระเบียบวาระที่ 2 เรื่องรับรองรายงานการประชุม**

นิมะ นาเซ

รายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 2 ครั้งที่ 1 เมื่อวันที่ 23 พฤษภาคม 2562 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสมัยสามัญ สมัยที่ 2 ครั้งที่ 1 เมื่อวันที่ 23 พฤษภาคม 2562 ให้สมาชิกสภาฟังอีกครั้ง

ก่อลา บือราเฮง

ประธานสภาฯ

เลขานุการสภา

เมื่อทุกท่านได้อ่านบันทึกรายงานการประชุมแล้ว และเลขานุการสภาได้อ่านให้ฟังอีกครั้ง หากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

มติที่ประชุม -ไม่มี-

เมื่อไม่มี สมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยสามัญ สมัยที่ 2 ครั้งที่ 1 ประจำปี 2562 เมื่อวันที่ 23 พฤษภาคม 2562

ก่อลา บือราเฮง

ประธานสภาฯ

มติที่ประชุม มีมติเป็นเอกฉันท์ รับรองรายงานการประชุม 15 เสียง

ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเพื่อทราบ**

ก่อลา บือราเฮง

ประธานสภาฯ

3.1 ญัตติผลการดำเนินการของ อบต.ในไตรมาสที่ 1 ระหว่างเดือนตุลาคม-ธันวาคม 2561 ประจำปีงบประมาณ 2562

ขอเรียนเชิญนายก อบต.ครับ

**-2-**

อาหะมัดอัสลาม ฮาแว

นายก อบต.

เรียนประธานสภา อบต.สมาชิกสภา อบต.และผู้เข้าร่วมประชุมทุกท่าน

ผลการดำเนินงานและการเบิกจ่ายในไตรมาสที่ 1 ประจำปีงบประมาณ 2562

นายก อบต.จะชี้แจงเฉพาะยอดงบประมาณในแต่ละงบ ส่วนรายละเอียดที่เป็นโครงการ กิจกรรมขอให้ทุกท่านได้ดูจากเอกสารที่แนบมาหากไม่เข้าใจกรุณาสอบถามซึ่งจะมี รองปลัด อบต.และ ผอ.กองคลังจะชี้แจงรายละเอียดให้ทุกท่านได้รับทราบ การเบิกจ่ายในรอบไตรมาสที่ 1

- งบกลาง งบประมาณการ 8,068,342 บาท เบิกจ่ายจริง 1,838,744 บาท

-งบอุดหนุน ประมาณการ 2,332,000 บาท เบิกจ่ายจริง 573,000 บาท

-งบดำเนินงาน ประมาณการ 8,120,494 บาท เบิกจ่ายจริง 918,975.04 บาท

-งบบุคลากร ประมาณการ 7,304,814 บาท เบิกจ่ายจริง 1,493,312 บาท

-งบลงทุน ประมาณการ 3,374,350 บาท เบิกจ่ายจริง 0 บาท

งบลงทุนในรอบไตรมาสที่ 1 ยังไม่สามารถเบิกจ่ายได้เนื่องจาก งบประมาณไม่ได้รับการจัดสรรในช่วงระยะเวลาดังกล่าว และ ผอ.กองช่างได้ส่งแบบประมาณให้ทาง วิศวกรตรวจสอบและลงนามความถูกต้องของแบบ ซึ่งต้องรอจนกว่าวิศวกรจะรับรองแบบซึ่งไม่ทราบว่าเมื่อใด ขอให้สมาชิก อบต.ทุกท่านโปรดชี้แจงทำความเข้าใจกับชาวบ้านด้วย รวมประมาณการในปีงบประมาณ 2562 ทั้งสิ้น 29,200,000 บาท ยอดจ่ายจริง 4,824,013.04 บาท

มติที่ประชุม รับทราบ

**ระเบียบวาระที่ 4 เรื่องที่เสนอใหม่/พิจารณา**

4.1 ญัตติเพื่อพิจารณาให้ความเห็นชอบร่างแผนพัฒนาท้องถิ่น (พ.ศ.2561-2565) (ฉบับทบทวน ครั้งที่ 1/2562)

ก่อลา บือราเฮง

ประธานสภาฯ

ขอเรียนเชิญนายก อบต.

อาหะมัดอัสลาม ฮาแว

นายก อบต.

เรียนประธานสภา สมาชิกสภาและผู้เข้าร่วมประชุมทุกท่าน กระทรวงมหาดไทยมีหนังสือที่ มท 0810.3/ว 2931 ลงวันที่ 15 พฤษภาคม 2562 เรื่องแนวทางการทบทวนแผนพัฒนาท้องถิ่น (พ.ศ.2561-2565) ขององค์กรปกครองส่วนท้องถิ่น เนื่องจากพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ.2551 มาตรา 19 วรรคสาม กำหนดให้เมื่อแผนพัฒนาจังหวัดได้รับความเห็นชอบจากคณะรัฐมนตรีและประกาศใช้แล้ว การจัดทำแผนพัฒนาท้องถิ่นขององค์กรปกครองส่วนท้องถิ่นและการดำเนินกิจการของจังหวัดและหน่วยงานของรัฐที่เกี่ยวข้องต้องสอดคล้องกับแผนพัฒนาจังหวัดดังกล่าว ประกอบกับระเบียบสำนักนายกรัฐมนตรีว่าด้วยการบริหารงานเชิงพื้นที่แบบบูรณาการ

/พ.ศ.2560...

-3-

พ.ศ.2560 ข้อ 7 กำหนดให้แผนพัฒนาจังหวัด แผนพัฒนากลุ่มจังหวัด แผนพัฒนาภาคมีระยะห้าปี ดังนั้น เพื่อให้แผนพัฒนาท้องถิ่นซึ่งกำหนดระยะเวลา 4 ปี (พ.ศ.2561-2564) มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปีจังหวัด แผนปฏิบัติราชการประจำปีกลุ่มจังหวัด ซึ่งอันจะก่อให้ประโยชน์สูงสุดให้กับประชาชน จึงอาศัยอำนาจตามข้อ5 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม ซักซ้อมแนวทางการทบทวนแผนพัฒนาท้องถิ่น พร้อมกำหนดระยะเวลาจาก 4 เป็น 5 ปี กล่าวคือ แผนพัฒนาท้องถิ่น (พ.ศ.2561-2565 ) โดยให้ อบต.ดำเนินการทบทวนแผนพัฒนาท้องถิ่นให้แล้วเสร็จภายในวันที่ 15 มิถุนายน 2562 และจะใช้แผนพัฒนาท้องถิ่น (พ.ศ.2561-2565) เป็นแนวทางสำหรับทำข้อบัญญัติงบประมาณรายจ่ายประจำปี พ.ศ.2563ต่อไป จึงขอนำเรียนสมาชิกสภาทุกท่านโปรดพิจารณาโครงการ/กิจกรรม ที่บรรจุไว้ในแผนพัฒนาท้องถิ่น (พ.ศ.2561-2565) ถูกต้องหรือไม่หรือมีโครงการตกหล่นหากมีกรุณาแจ้งจะได้ดำเนินการแก้ไขต่อไป โดยเฉพาะโครงการ/กิจกรรมที่บรรจุไว้ในแผนพัฒนาท้องถิ่น ปี 2563 ซึ่งจะเป็นโครงการที่จะนำมาบรรจุในข้อบัญญัติงบประมาณรายจ่ายประจำปี 2563

ก่อลา บือราเฮง

ประธานสภาฯ

ประธานสภาฯให้สมาชิกสภาตรวจสอบความถูกต้องของโครงการอีกโดยให้เวลา 10 นาที ตรวจสอบความถูกต้อง

มติที่ประชุม ได้ตรวจสอบความถูกต้องของแผนพัฒนาท้องถิ่น (พ.ศ.2561-2565) เรียบร้อยประธานสภาขอมติที่ประชุมหากเห็นชอบร่างแผนพัฒนาท้องถิ่น (พ.ศ.2561-2565) ฉบับทบทวนครั้งที่ 1/2562 กรุณายกมือขึ้นพ้นศีรษะ

มติที่ประชุม เห็นชอบด้วยคะแนนเสียงเป็นเอกฉันท์

เห็นชอบ 15 เสียง

ไม่เห็นขอบ – เสียง

งดออกเสียง 1 คน

4.2 ญัตติโอนตั้งรายการใหม่

อาหะมัดอัสลาม ฮาแว

นายก อบต.

4.2.1โครงการปรับปรุงระบบไฟฟ้าสาธารณะ เสาไฟฟ้าโพสท็อปและเสาไฟฟ้าแสงจันทร์ งบประมาณ 500,000 บาท ขอเรียนเชิญนายก อบต.หรือผู้แทน

เรียนประธานสภา อบต.สมาชิกสภา อบต.และผู้เข้าร่วมประชุมทุกท่าน เนื่องจาก

/ไฟฟ้า...

-4-

ไฟฟ้าสาธารณะโพสท็อปในพื้นที่ของ อบต.จำนวน 10 แห่งมีหลอดไฟใช้การไม่ได้หลายดวง ประชาชนได้รับความเดือดร้อน การเดินทางในเวลากลางคืนหรือมีกิจกรรมของหมู่บ้านไม่สะดวก จึงขอให้ อบต.ดำเนินการซ่อมแซม โดยมีรายละเอียดดังนี้

1.บริเวณ อบต. จำนวน 2 ต้น

2.มัสยิดบาโงจืองา หมู่ที่ 1 จำนวน 1 ต้น

3.มัสยิดบ้านทะเล หมู่ที่ 2 จำนวน 1 ต้น

4.มัสยิดบ้านตะโละไกรทอง หมู่ที่ 3 จำนวน 1 ต้น

5.มัสยิดบ้านบิลยา หมู่ที่ 4 จำนวน 1 ต้น

6.วัดไม้แก่น หมู่ที่ 1 บ้านไม้แก่น จำนวน 1 ต้น

7.สามแยกบ้านปาเส หมู่ที่ 2 บ้านปาเส จำนวน 1 ต้น

8.วัดมหันตคาม หมู่ที่ 3 บ้านใหญ่ จำนวน 1 ต้น

9.มัสยิดบ้านกระจูด หมู่ที่ 4 บ้านกระจูด จำนวน 1 ต้น

10.เปลี่ยนโคมไฟถนนจากระบบไฟฟ้าแสงจันทร์ จำนวน 3 ต้น ริมถนนสายบ้านดินเสมอ –บ้านบิลยา จึงขอให้สมาชิกสภา อบต.พิจารณา

ก่อลา บือราเฮง

ประธานสภาฯ

ในที่ประชุมมีสมาชิกสภาท่านใดจะสอบถามหรือมีความเห็นอื่นๆ อีกขอเรียนเชิญ

มติที่ประชุม ไม่มี

ผมขอมติที่ประชุมอนุมัติโอนตั้งรายการใหม่โครงการปรับปรุงระบบไฟฟ้าสาธารณะ เสาไฟฟ้าโพสท็อปและเสาไฟฟ้าแสงจันทร์ งบประมาณ 500,000 หากอนุมัติกรุณายกมือขึ้นพ้นศีรษะ

มติที่ประชุม อนุมัติด้วยคะแนนเสียงเป็นเอกฉันท์

อนุมัติ 15 เสียง

ไม่อนุมัติ – เสียง

งดออกเสียง 1 คน

เลขานุการสภาฯกล่าวสรุปมติที่ประชุมสภาให้ความเห็นชอบ อนุมัติในวันนี้จำนวน 2 รายการ ได้แก่

นิมะ นาเซ

เลขานุการสภาฯ

1.สภาอบต.ตะโละไกรทองมีมติเห็นชอบร่างแผนพัฒนาท้องถิ่น(พ.ศ.2561-2565)

ฉบับทบทวนครั้งที่ 1/2562

2.สภา อบต.มีมติอนุมัติโอนตั้งรายการใหม่โครงการปรับปรุงระบบไฟฟ้าสาธารณะ เสาไฟฟ้าโพสท็อปและเสาไฟฟ้าแสงจันทร์ งบประมาณ 500,000 บาท

มติที่ประชุม รับทราบ

/ระเบียบวาระที่ 5...

-5-

**ระเบียบวาระที่ 5 เรื่องอื่นๆ**

ประธานสภากล่าวขอบคุณทุกท่านที่ร่วมประชุมในวันนี้ หากไม่มีข้อราชการอื่นๆที่จะปรึกษาในที่ประชุมหรือแจ้งให้ที่ประชุมทราบ ประธานสภา อบต.ขอสั่งปิดการประชุม

ก่อลา บือราเฮง

ประธานสภาฯ

เลิกประชุมเวลา 11.25 น.

ลงชื่อ จดบันทึกรายงานการประชุม

(นายนิมะ นาเซ)

เลขานุการสภา

ลงชื่อ

(นายก่อลา บือราเฮง)

ประธานสภาองค์การบริหารส่วนตำบลตะโละไกรทอง